b'\n_START_ARTICLE_\nRadamant\n_START_SECTION_\nMinos\n_START_PARAGRAPH_\nPrema legendi, vladao je Kretom prije Minosa te je donio zakone koje su i sami Spartanci preuzeli. Ljubomoran na njegovu slavu, Minos ga je protjerao iz zemlje nakon \xc5\xa1to je do\xc5\xa1ao na vlast. Ondje se o\xc5\xbeenio Alkmenom, Heraklovom majkom kojoj je umro mu\xc5\xbe Amfitrion.\n_START_SECTION_\nMilet\n_START_PARAGRAPH_\nAsterije, kretski kralj posvojio je tri Zeusova i Europina sina - Minosa, Sarpedona i Radamanta. Jednom su se bra\xc4\x87a sva\xc4\x91ala oko prekrasnog dje\xc4\x8daka u kojeg su se sva trojica zaljubila. Zvao se Milet, sin Apolona i Areje i volio je Sarpedona te se Minos osvetio zarativ\xc5\xa1i i osvojiv\xc5\xa1i cijeli otok. Sarpedon je s Miletom pobjegao u Likiju gdje je Milet osnovao istoimeni grad. Druga ina\xc4\x8dica mita govori da se Milet zvao Atimnije te da je bio Zeusov i Kasiopejin sin.\n_START_SECTION_\nPodzemni svijet\n_START_PARAGRAPH_\nHomer pi\xc5\xa1e da \xc5\xbeivi na Elizijskim poljanama. Platon u svojem djelu Gorgija govori da je Radamant, zahvaljuju\xc4\x87i svojoj nepopustljivosti i \xc4\x8dvrstini, postao jedan od tri suca u Hadu i vladar Elizija. Sudio je svim Azijcima, Eak je sudio Europljanima, a Minos je imao odlu\xc4\x8duju\xc4\x87i glas. Vergilije tako\xc4\x91er pi\xc5\xa1e da je bio jedan od ka\xc5\xbenavatelja i sudaca u podzemnom svijetu. Pindar navodi da je bio jedini sudac i Kronova desna ruka.'